paragraph_text: U prosincu 2009. godine izraelska televizija ponovo bira Skaata za predstavnika za Eurosong. Tu je vijest javnosti prenio Knesset, izraelsko legislativno tijelo. Nakon kontroverze koja je nastala zbog ovakve odluke i ovakvog izbora, održano je i nacionalno finale. Skaatu su ponuđene četiri pjesme, a gledatelji i žiri su birali s kojom će pjesmom Skaat na Eurosong. Dana 15. ožujka 2010. godine, nakon što je dobila maksimalnih 120 bodova od publike i žirija, pjesma Milim izabrana je za izraelskog predstavnika za Eurosong 2010. godine u Oslu. U finalu Eurosonga, Harel je sa svojom pjesmom skupio 71 bod što je bilo dovoljno za 14. mjesto.